  Майя Бывальцева Удмуртиын 19 ФАП-ъёсты пуктон интыосты пусйизы. Модуль юртъёсты кылдытонъя конкурс ужъёс ортчизы ни, ивортэмын закупкаосъя огъя сӧзнэтлэн сайтаз. 19 фельдшер-акушер пунктъёс пӧлысь ньылез элькунлы 442 сюрс 500 манет усёзы. Соосты пуктозы Глаз ёросысь Гылёгуртэ, Яр ёросысь Бармашур гуртэ, Шаркан ёросысь Вортча гуртэ, Ува ёросысь Удугуртэ. Тужгес дунтэм ФАП-ъёсты, 426 сюрс 800 сюрс манетэн, пуктозы Кизнер ёросысь Тыжмыйыл гуртын но Сьӧлта ёросысь Ӟуння гуртын. Тужгес дуноез луоз Можга ёросысь Пичи Сюга гуртын — 458 сюрс 300 манет. Озьы ик ФАП-ъёс кылдозы Пинязь (Каракулино ёрос, Пужмезь (Кез ёрос), Макарово (Вавож ёрос), Такагурт (Дэбес ёрос), Шафеево (Юкаменск ёрос), Кабачигурт (Эгра ёрос), Мухино (Красногорск ёрос), Варзибаш (Алнаш ёрос), Уддяди (Кияса ёрос) гуртъёсын, Пижыл станциын (Сюмси ёрос), Вятское (Каракулино ёрос) но Селычка (Якшур-Бӧдья ерос) черкогуртъёсын. Тодэ вайытом, 2016-тӥ ар ӵоже Удмуртиын 25 модуль ФАП-ъёскылдозы. Тегъёс: Удмуртия тазалыкезутён ФАП-ёс  